પચાસ હજારની એચ.ઓે.એફ.ની ઓટો એકઝેસ્ટ ચેરમાં બેઠલો નિખિલ ચેર સાથે સાથે જ રાઉન્ડ એન્ડ રાઉન્ડ ઘૂમી રહ્યો હતો. એણે બ્રાન્ડેડ ફોર્મલ સ્ટ્રેટફિટ ગ્રે પેન્ટ અને વ્હાઇટ શર્ટ પહેર્યો હતો. વ્હાઇટ શર્ટ પર બ્લેક કોટી હતી. દાઢી ફેશનમાં ચાલે એના કરતાં પણ વધારે વધી ગઈ હતી. હાથમાં માર્લબોરોની બ્રાન્ડેડ સિગાર હતી. અને એની ચેર જેમ એના મગજમાં પણ રાઉન્ડ એન્ડ રાઉન્ડ થિંકિંગ પ્રોસેસ ચાલી રહી હતી. બધી મહેનત પર પાણી ફરી વળ્યું હતું. મલ્હાર છટકી ગયો, પણ મલ્હાર છટકી ગયો એના કરતાં પણ વધારે દુ:ખ એને ગુલાલે થેંક્સ પણ ના કહ્યું એનું હતું. એને તો હતું કે ગુલાલ જ્યારે જાણશે કે ગુલાલને બ્લેકમેઇલ કરીને હેરાન કરનારા મવાલી મલ્હારને પકડાવવા માટે નિખિલે આટલી બધી મહેનત કરી છે ત્યારે એ એને વળગી જ પડશે. પોતાના આગલા વર્તન માટે સોરી કહેશે અને કદાચ, આઈ લવ યુ પણ કહી દે.